Kyfanta

Kyfanta (, myös Kyfas, ; ) oli antiikin aikainen kaupunki ja kaupunkivaltio (polis) Lakoniassa Kreikassa. Se sijaitsi nykyisen Monemvasián kunnan alueella lähellä nykyistä Kyparíssin kylää. == Maantiede == Kyfantan kaupunki sijaitsi Lakonian itärannikolla etelänpuoleisen Zaraksin ja pohjoisenpuoleisen Prasiain välissä. Pausanias kuvaa Kyfantan sijainneen sadan stadionmitan eli noin 18 kilometrin päässä Zaraksista, 200 stadionin eli noin 37 kilometrin päässä Praisiasta ja kymmenen stadionin eli noin 1,8 kilometrin päässä rannikosta.Pausanias: Kreikan kuvaus 3.24.2–3 (kreik.) (engl. käännös). Myös Klaudios Ptolemaios erottaa Kyfantan sataman ja itse kaupungin toisistaan.Klaudios Ptolemaios: Geografia 3.16.10, 3.16.22. Pausaniaan antama etäisyys Kyfantan, joka sijoitetaan nykyiseen Kyparíssiin, ja Zaraksin, joka sijaitsi nykyisessä Limáni Iérakassa, välillä täsmää suhteellisen hyvin todelliseen etäisyyteen. Vanha Pausaniaan teksti antoi kuitenkin Kyfantan ja Zaraksin väliseksi etäisyydeksi ”kuusi stadionia” (), mikä aiheutti aiemmin päänvaivaa tutkijoille, sillä kuuden stadionin päässä Zaraksista ei ole paikkaa kaupungille tai satamalle, eikä vaikuttanut uskottavalta, että kyseisellä kivikkoisella ja harvaan asutulla rannikolla olisi ollut kaksi kaupunkia niin lähellä toisiaan. Émile Le Puillon de Boblaye ratkaisi ongelman korjaamalla tekstissä Pausaniaan hyvin epätodennäköisen ilmaisun todennäköisempään muotoon ”sata stadionia” (). Myös Ptolemaios sijoitti Kyfantan huomattavasti pohjoisemmaksi kuin Zaraksin. William Martin Leake sijoitti Kyfantan ensimmäisenä Kyparíssiin teoksessaan Morea.Leake, William Martin: Morea, Vol. II, s. 500–. Kaupungin akropoliina eli yläkaupunkina ja linnavuorena toimi kukkula, joka sijaitsee heti nykyisen Kyparíssin kylän koillispuolella. Kyfantan kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. == Historia == Kyfantan kaupunki oli olemassa arkaaiselta tai viimeistään klassiselta kaudelta roomalaiselle kaudelle. Kaupungin nimen on selitetty tulevan sanasta kȳfos (), ”kohouma”, joka viittaisi paikan maantieteeseen. Kaupungin historiasta tiedetään antiikin lähteistä vain vähän. Kyfanta luetaan nykytutkimuksessa klassisen kauden polisten eli itsenäisten kaupunkivaltioiden joukkoon. Kaupunki vaikuttaa raunioituneen 100-luvulla eaa. Toisaalta roomalaisella kaudella se kuului Vapaiden lakonialaisten liittoon. Pausaniaan aikana 100-luvulla jaa. kaupunki oli raunioina, mutta muiden antiikin aikaisten mainintojen perusteella voidaan päätellä, että se oli aiemmin merkittävä paikka.Polybios: Historiai 4.36; Plinius vanhempi: Naturalis historia 4.5. s. 9. == Rakennukset ja löydökset == Kyfantan akropoliilla on huomattavan linnoitusmuurin jäänteitä, jotka ajoitetaan myöhäiselle klassiselle tai varhaiselle hellenistiselle kaudelle. Löydöksiä on tehty myös roomalaiselta kaudelta. Pausaniaan mukaan Kyfantassa oli Asklepiokselle omistettu temppeli, jota kutsuttiin Stethaioniksi. Kultti on paikannettu akropoliin läheiseen luolaan, jonka yhteydessä on peribolos ja kallioon tehtyjä kaiverruksia. Pausaniaan mukaan kaupungissa oli myös kalliosta pulpunnut lähde, jonka kerrotaan syntyneen Atalanten keihään iskusta. == Lähteet == Luokka:Antiikin Lakonian kaupungit Luokka:Monemvasiá